ΓΡΑΠΤΗ ΕΡΩΤΗΣΗ P-2818/02

υποβολή: Theresa Villiers (PPE-DE) προς την Επιτροπή

(1 Οκτωβρίου 2002)

Θέμα: Η οδηγία περί καταχρήσεων της αγοράς και οι δημοσιογράφοι

1. Θα μπορούσε η Επιτροπή να αναφέρει κατά πόσο πιστεύει πως οι δημοσιογράφοι θα καλύπτονται από το άρθρο 6, παρ. 5 της οδηγίας περί καταχρήσεων της αγοράς (όπως αυτή εμφαίνεται στην τελευταία κοινή θέση από το Συμβούλιο — διαδικασία 2001/0118(COD)).

2. Θα μπορούσε η Επιτροπή να επιβεβαιώσει κατά πόσο το άρθρο αυτό περιορίζεται στην έρευνα, ανάλυση και απόδοση των χρηματοπιστωτικών ιδρυμάτων και δεν θα χρησιμοποιείται για να διέπει το καθεστώς των οικονομικών και άλλων δημοσιογράφων·

3. Είναι η Επιτροπή της άποψης ότι το άρθρο 6, παρ. 5 (όπως αυτό εμφαίνεται στη θέση του Συμβουλίου 2001/0118(COD)) καλύπτει ή ότι θα έπρεπε να καλύπτει τους δημοσιογράφους·

α) Θα μπορούσε η Επιτροπή να αναφέρει κατά πόσο η διάταξη η σχετική με τους δημοσιογράφους στο άρθρο 1 (γ) (βλ. κοινή θέση του Συμβουλίου -2001/0118(COD)) θα έχει κάποιο αντίκτυπο στο άρθρο 6, παρ. 5 και σε περίπτωση που έχει, θα μπορούσε η Επιτροπή να αναφέρει ποιος θα είναι αυτός ο αντίκτυπος·

β) Πιστεύει η Επιτροπή πως είναι ενδεδειγμένο να καλύπτονται οι δημοσιογράφοι από τα μέτρα εφαρμογής της CERS (ευρωπαϊκής επιτροπής ρυθμιστικών αρχών των αγορών κινητών αξιών) σύμφωνα με το άρθρο 6, παρ. 10 (της κοινής θέσης του Συμβουλίου -2001/0118(COD));

γ) Προβλέπει η Επιτροπή κάποια προβλήματα εάν οι ρυθμιστές ασφάλειας αρχίσουν να εισχωρούν στο χώρο τωνπαρχόντων ειδικευμένων θεσμικών οργάνων και αρχών που ρυθμίζουν τις δραστηριότητες των δημοσιογράφων·

δ) Παραδέχεται η Επιτροπή ότι θα μπορούσε να είναι χρήσιμη μια σειρά μεθόδων για τη διευθέτηση συγκρούσεων συμφερόντων και ότι η αποκάλυψη είναι απλώς μια από τις διάφορες μεθόδους πουπάρχουν για την προστασία των επενδυτών από τη ζημία που προκύπτει από αυτές τις συγκρούσεις·

Απάντηση του κ. Bolkestein εξ ονόματος της Επιτροπής

(25 Οκτωβρίου 2002)

1. Το κείμενο της κοινής θέσης εγκρίθηκε ομόφωνα από τα κράτη μέλη. Στο εν λόγω έγγραφο ενσωματώθηκαν οι περισσότερες από τις τροπολογίες του Κοινοβουλίου από την πρώτη ανάγνωση του Μαρτίου του 2002, ιδίως όσον αφορά την κατάσταση των δημοσιογράφων.

Το κείμενο του άρθρου 6 παράγραφος 5 είναι σαφές: το εν λόγω άρθρο είναι γενικού σκοπού και κατά συνέπεια δεν αφορά μόνο ορισμένα επαγγέλματα. Το άρθρο καλύπτει κάθε πρόσωπο που συνιστά ή προτείνει μια επενδυτική στρατηγική, ανεξαρτήτως χρησιμοποιούμενου μέσου.

Στην πράξη, αυτό δεν θα περιλαμβάνει τους οικονομικούς δημοσιογράφους όταν αυτοί γράφουν μόνο γενικές πληροφορίες όσον αφορά τους εκδότες. Ωστόσο, θα περιλαμβάνει τους οικονομικούς δημοσιογράφους όταν αυτοί συνιστούν την αγορά ή την πώληση κινητών αξιών. Δενπάρχει λόγος να εξαιρεθεί μια συγκεκριμένη κατηγορία ατόμων διότι αυτό που καλύπτεται από την εν λόγω διάταξη καλύπτει τη συμπεριφορά. Μια διάταξη αυτού του είδους είναι κρίσιμης σημασίας προκειμένου να αυξηθεί η διαφάνεια της αγοράς και, κατ' αυτόν τον τρόπο, να αποκατασταθεί η εμπιστοσύνη του κοινού στις ευρωπαϊκές χρηματοπιστωτικές αγορές.

2. Όπως προαναφέρθηκε, το άρθρο 6 παράγραφος 5 καλύπτει άτομα που συνιστούν ή προτείνουν μια επενδυτική στρατηγική. Το άρθρο 6 παράγραφος 5 δεν περιλαμβάνει ρυθμιστικές διατάξεις για τους δημοσιογράφους ή τους οικονομικούς δημοσιογράφους γενικά. Καλύπτει μόνο ένα συγκεκριμένο τύπο συμπεριφοράς που, ενίοτε, μπορεί να ισχύει για ορισμένους οικονομικούς δημοσιογράφους

Όπως αναφέρει σαφώς το κείμενο του άρθρου 6 παράγραφος 5 και της αιτιολογικής σκέψης 22, σκοπός είναι να τεθεί το κατάλληλο ρυθμιστικό πλαίσιο προκειμένου να εξασφαλιστεί η συμμόρφωση προς τις απαιτήσεις. Το κατάλληλο ρυθμιστικό πλαίσιο μπορεί να είναι η αυτορύθμιση, όπως αναφέρεται ρητά στην αιτιολογική σκέψη 22.

3. α) Το άρθρο 1 περιλαμβάνει τους ορισμούς για την οδηγία περί καταχρήσεων της αγοράς (στο στάδιο της δεύτερης ανάγνωσης στο Κοινοβούλιο). Συγκεκριμένα, το άρθρο 1 παράγραφος 2γ ορίζει τη χειραγώγηση της αγοράς με τη μορφή της διάδοσης ψευδών πληροφοριών. Ο εν λόγω ορισμός προβλέπει ειδική προστασία για τους δημοσιογράφους που ενεργούνπό την επαγγελματική τους ιδιότητα. Ο ορισμός του άρθρου 1 παράγραφος 2γ, όπως όλοι οιπόλοιποι ορισμοί του άρθρου 1, ισχύει συνολικά για την οδηγία περί καταχρήσεων της αγοράς.

β) Η CESR (Ευρωπαϊκή Επιτροπή Ρυθμιστικών Αρχών των Αγορών Κινητών Αξιών) δεν έχει ακόμηποβάλει στην Επιτροπή τεχνικές (όχι νομικές) συμβουλές όσον αφορά το πιθανό περιεχόμενο των μέτρων εφαρμογής (η συμφωνηθείσα προθεσμία ήταν το τέλος του 2002). Η τελική πρόταση νομικού κειμένου για τα μέτρα εφαρμογής θα συνταχθεί από την Επιτροπή, η οποία θα είναιπεύθυνη έναντι του Κοινοβουλίου και των κρατών μελών. Η Επιτροπή θα λάβει σαφώςπόψη της τις τεχνικές συμβουλές που θαποβάλει η CESR.

Επιπλέον, στην παρούσα φάση, η CESR δεν έχει λάβει απόφαση σχετικά με το περιεχόμενο της τελικής γνώμης της. Η CESR έχει συντάξει μόνο έγγραφο διαβούλευσης προκειμένου να λάβει τις απόψεις από όλες τις κατηγορίες των συμμετεχόντων στην αγορά. Η CESR θα πρέπει τώρα να εξετάσει τις εν λόγω εκφρασθείσες απόψεις πριν διατυπώσει τις τελικές συμβουλές της προς την Επιτροπή.

γ) Η οδηγία περί καταχρήσεων της αγοράς δεν καλύπτει τους δημοσιογράφους γενικά, αλλά μόνο αυτούς που παράγουν ή μεταδίδουν συστάσεις όσον αφορά τις επενδύσεις. Για αυτήν την μικρή κατηγορία δημοσιογράφων, το άρθρο 1, παράγραφος 2γ ορίζει ότι πρέπει να λαμβάνονταιπόψη οι κανόνες που διέπουν το επάγγελμά τους. Το εν λόγω άρθρο, καθώς και το άρθρο 6 παράγραφος 5 και η αιτιολογική σκέψη 22 καθιστούν σαφές ότι ούτε οιφιστάμενοι κανόνες ούτεπάρχοντα ειδικευμένα θεσμικά όργανα και αρχές που ρυθμίζουν τις δραστηριότητες των δημοσιογράφων απειλούνται από την οδηγία περί καταχρήσεων της αγοράς. Αντιθέτως, το κείμενο της οδηγίας περιλαμβάνει όλους τουςπάρχοντες και ποικίλους τρόπους για τη ρύθμιση των δραστηριοτήτων των δημοσιογράφων, συμπεριλαμβανομένης και της αυτορύθμισης. Όσον αφορά το έργο της CESR στο ρόλο του συμβούλου σχετικά με τα μέτρα εφαρμογής, βλέπε απάντηση στην ερώτηση 2 β ανωτέρω.

δ) Η Επιτροπή θεωρεί ότι μια σειρά μεθόδων για τη διευθέτηση συγκρούσεων συμφερόντων μπορεί πάντα να είναι χρήσιμη προκειμένου να προλαμβάνονται καταχρήσεις της αγοράς. Οι πρόσφατες εξελίξεις και γεγονότα στις χρηματοπιστωτικές αγορές τόσο στις Ηνωμένες Πολιτείες όσο και στην Ευρώπη απέδειξαν, ωστόσο, ότι η διαφάνεια είναι καίριας σημασίας για την ακεραιότητα και την ομαλή λειτουργία των χρηματοπιστωτικών αγορών. Είναι σαφές ότι η διαφάνεια διαδραματίζει πρωταρχικό ρόλο στην αποκατάσταση της εμπιστοσύνης του κοινού στις εν λόγω αγορές.